ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Μαρτίου 2025
ΤΕΥΧΟΣ  ΤΡΙΤΟ
Αρ. Φύλλου 1097
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ
ΘΕΣΣΑΛΟΝΙΚΗΣ
Αριθμ. 53524
Προκήρυξη κενής θέσης Δ.Ε.Π. του Τμήματος Ιατρικής του Αριστοτελείου Πανεπιστημίου Θεσσα-
λονίκης στη βαθμίδα του επίκουρου καθηγητή με
γνωστικό αντικείμενο «Παθολογική Ανατομική».
Ο Πρύτανης του Αριστοτελείου Πανεπιστημίου Θεσσαλονίκης, κατόπιν σχετικής εισήγησης της Συνέλευσης του
Τμήματος Ιατρικής (συνεδρίαση αριθμ. 17/19-12-2024)
και, λαμβάνοντας υπόψη την υπ’  αρ. 51/30-09-2024
Πράξη Υπουργικού Συμβουλίου η οποία κοινοποιήθηκε
στο Τμήμα Ιατρικής με το υπ’ αρ. 33166/18-12-2024 έγγραφο του Πρύτανη του Αριστοτελείου Πανεπιστημίου
Θεσσαλονίκης, αναφορικά με την έγκριση προγραμματισμού προσλήψεων του έτους 2025, την υπό στοιχεία
Φ/154564/Ζ2/24-12-2024 (ανακοινοποιημένη στο ορθό
στις 09-01-2025) υπουργική απόφαση «Κατανομή θέσεων για την πρόσληψη μελών ΔΕΠ σε Πανεπιστημια-
κές Κλινικές Νοσοκομείων και Πανεπιστημιακά Κέντρα
Υγείας για το έτος 2025», με την οποία κατανεμήθηκαν
στο Αριστοτέλειο Πανεπιστήμιο Θεσσαλονίκης πενήντα
τρεις (53) κενές θέσεις για την πρόσληψη μελών Δ.Ε.Π., και
την υπ’ αρ. 3156/12-02-2025 συνεδρίαση της Συγκλήτου
του Αριστοτελείου Πανεπιστημίου Θεσσαλονίκης (απόφαση αριθμ. 48078/20-02-2025), καθώς και τις διατάξεις:
1) Της παρ.  15ζ του άρθρου 15, της παρ.  2ιδ του
άρθρου 21 και των παρ. 9 και 10 του άρθρου 84 του
ν. 4485/2017 (Α’ 114),
2) της παρ. 10 του άρθρου τέταρτου του ν. 4405/2016
(Α’ 129),
3) της περ. α’ [όπως αντικαταστάθηκε από την παρ. 1
του άρθρου τέταρτου του ν. 4405/2016 (Α’ 129)], της
περ. β’ [όπως αντικαταστάθηκε από το άρθρο 9 του
ν. 4521/2018 (Α’ 38)] και της περ. γ’ [όπως τροποποιήθηκε
με την παρ. 1 του άρθρου 16 του ν. 4559/2018 (Α’ 142),
την παρ. 3 του άρθρου 32 του ν. 4589/2019 (Α’ 13) και την
παρ. 3 του άρθρου 70 του ν. 4610/2019 (Α’ 70)] της παρ. 1
του άρθρου 19 [όπως αυτό αντικαταστάθηκε από το άρθρο 70 του ν. 4386/2016 (Α’ 83)] του ν. 4009/2011 (Α’ 195),
4) της παρ. 2 του άρθρου 16 του ν. 4009/2011, όπως
αντικαταστάθηκε από την παρ. 1α του άρθρου 30 του
ν. 4452/2017 (Α’ 17),
5) των άρθρων 23 και 25 του ν. 3549/2007 (Α’ 69),
6) του π.δ. 134/1999 (Α’ 132),
7) της υπό στοιχεία Φ.122.1/88/119483/Ζ2/20-7-2016
ερμηνευτικής εγκυκλίου του Υπουργείου Παιδείας, Έρευνας και Θρησκευμάτων,
8) της υπό στοιχεία Φ.122.1/6/14241/Z2/31-1-2017
υπουργικής απόφασης «α) Διαδικασία συγκρότησης
των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης καθηγητών και υπηρετούντων
λεκτόρων, ανανέωσης και μονιμοποίησης των επί θητεία
επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρ-
μογή των διατάξεων του άρθρου 19 του ν. 4009/2011
(Α’ 195), και του άρθρου 4 του ν. 4405/2016 (Α’ 129). β)
Ανάπτυξη και λειτουργία ηλεκτρονικού συστήματος
ολοκληρωμένης διαχείρισης διαδικασιών εκλογής και
εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία επίκουρων
καθηγητών, καθώς και κατάρτισης και τήρησης μητρώων εσωτερικών και εξωτερικών μελών» (Β’ 225), όπως
τροποποιήθηκε με την υπό στοιχεία Φ.122.1/86/83263/
Ζ2/30.6.2020 (Β’ 2657) υπουργική απόφαση,
9) της υπ’ αρ. 43153/8-2-2024 διαπιστωτικής πράξης
του Πρύτανη του Αριστοτελείου Πανεπιστημίου Θεσσαλονίκης «Εκλογή Πρύτανη του Αριστοτελείου Πανε-
πιστημίου Θεσσαλονίκης» (Υ.Ο.Δ.Δ. 100),
10) του άρθρου 463 του ν. 4957/2022 (Α’ 141), όπως
αυτό τροποποιήθηκε με το άρθρο 24 του ν. 5057/2023
(Α’ 164) και οι αναφερόμενες σε αυτό προθεσμίες παρατάθηκαν με την υπό στοιχεία Φ/154400/Ζ2/24-12-2024
(Β’ 7226) υπουργική απόφαση,
11) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφάσισε:
Την προκήρυξη (ανοικτή προκήρυξη) για την πλήρωση μίας (1) κενής θέσης Δ.Ε.Π., ως εξής:
20.03.2025 21:25:31
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1097/20.03.2025
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΙΑΤΡΙΚΗΣ
ΤΟΜΕΑΣ ΑΚΤΙΝΟΛΟΓΙΑΣ, ΑΝΑΤΟΜΙΑΣ, ΠΑΘΟΛΟΓΙΚΗΣ
ΑΝΑΤΟΜΙΚΗΣ ΚΑΙ ΤΕΧΝΟΛΟΓΙΩΝ
Μία (1) κενή θέση Δ.Ε.Π. στη βαθμίδα επίκουρου καθηγητή με γνωστικό αντικείμενο «Παθολογική Ανατομική».
Συνοπτική περιγραφή του γνωστικού αντικειμένου:
Η Γενική Παθολογία και Παθολογική Ανατομική παραδοσιακά ασχολείται με τη μελέτη των μηχανισμών και
των μορφολογικών αλλοιώσεων των νοσημάτων του
ανθρώπου σε μακροσκοπικό και μικροσκοπικό (δηλ.
ιστολογικό και κυτταρολογικό) επίπεδο. Επιπλέον, οι σύγχρονες δυνατότητες της Μοριακής Βιολογίας και της Μο-
ριακής Ιατρικής έχουν επιτρέψει στη Γενική Παθολογία
και Παθολογική Ανατομική να επεκταθεί και σε μοριακό
επίπεδο (Μοριακή Παθολογία ή Μοριακή Παθολογική
Ανατομική). Επομένως, τα μέλη ΔΕΠ με γνωστικό αντικείμενο «Γενική Παθολογία και Παθολογική Ανατομική»
αναμένεται να κατανοούν σε βάθος και να διδάσκουν
στους προπτυχιακούς και τους μεταπτυχιακούς φοιτητές
τους μηχανισμούς των νόσων, τις εκδηλώσεις των νόσων
σε μακροσκοπικό, μικροσκοπικό και μοριακό επίπεδο,
καθώς και την κλινική σημασία των εκδηλώσεων (κλινικοπαθολογοανατομική συσχέτιση). Επιπλέον, θα πρέπει
να μπορούν να εφαρμόζουν τις γνώσεις τους σε διαγνωστικό επίπεδο και να έχουν ερευνητική δραστηριότητα
στο γνωστικό τους αντικείμενο.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία
για κρίση δικαιολογητικά στο πληροφοριακό σύστημα
«ΑΠΕΛΛΑ» στη δίμηνη αποκλειστική προθεσμία, την
έναρξη και τη λήξη της οποίας θα ορίσει ο υπεύθυνος
του ιδρύματος ύστερα από τη δημοσίευση της σχετικής
προκήρυξης στην ΕτΚ και την ανάρτησή της στο Πληροφοριακό Σύστημα και η οποία θα αναφέρεται στο έγγρα-
φο της ανακοίνωσης της δημοσίευσης της Προκήρυξης
αυτής στον Ημερήσιο Τύπο.
Ειδικότερα, όσοι επιθυμούν να υποβάλουν αίτηση
υποψηφιότητας εγγράφονται στο σύστημα, καταχωρίζοντας τα απαραίτητα στοιχεία, όπως αναφέρονται στο
σχετικό εγχειρίδιο, και υποβάλλουν ηλεκτρονικά την αίτηση υποψηφιότητας μαζί με όλα τα αναγκαία για την
κρίση δικαιολογητικά. Ως τέτοια νοούνται:
1. Αντίγραφο δελτίου αστυνομικής ταυτότητας ή διαβατηρίου. Περαιτέρω, οι άρρενες υποψήφιοι που κατά
τον χρόνο ηλεκτρονικής υποβολής της αίτησης υποψηφιότητας τους δεν έχουν, ακόμη, εκπληρώσει τις στρα-
τιωτικές τους υποχρεώσεις, ούτε έχουν νόμιμα απαλλαγεί από αυτές, οφείλουν, επιπλέον, να καταχωρίσουν
υπεύθυνη δήλωση του ν. 1599/1986, με την οποία θα
αναλαμβάνουν την δέσμευση ότι θα έχουν εκπληρώσει
τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της πρυτανικής
πράξης διορισμού τους.
2. Αντίγραφο των πτυχίων και των τίτλων σπουδών τους.
Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να συνοδεύονται από επίσημες
μεταφράσεις, καθώς και από την απόφαση ισοτιμίας
από το ΔΟΑΤΑΠ. Εάν δεν υπάρχει απόφαση ισοτιμίας,
εφαρμόζεται το άρθρο 304 του ν. 4957/2022. Διευκρινίζεται πως οι εκλεγέντες υποψήφιοι υποχρεούνται να
προσκομίσουν τους αλλοδαπούς τίτλους σπουδών που
τυχόν κατέχουν, με τις προσήκουσες νόμιμες θεωρήσεις
(με επισημείωση της Σύμβασης της Χάγης ή με θεώρηση
των οικείων προξενικών αρχών), πριν από την έκδοση
της πρυτανικής πράξης διορισμού τους.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Το πλήρες κείμενο της διδακτορικής διατριβής και
άλλα επιστημονικά δημοσιεύματα. Ειδικώς ως προς τους
κατόχους διδακτορικών τίτλων, που έχουν χορηγηθεί
από ημεδαπά Ανώτατα Εκπαιδευτικά Ιδρύματα, αρκεί
η παράθεση, στο αρχείο του αναλυτικού υπομνήματος,
σχετικού συνδέσμου που παραπέμπει στον ενιαίο εντοπιστή πόρων (url) του ιστοτόπου του Εθνικού Αρχείου
Διδακτορικών Διατριβών, που συγκροτείται, τηρείται και
διατίθεται κατά νόμον από το Εθνικό Κέντρο Τεκμηρίωσης και Ηλεκτρονικού Περιεχομένου, εφόσον είναι εκεί
διαθέσιμο, σε ψηφιακή μορφή, το κείμενο της αντίστοιχης διδακτορικής διατριβής.
Οι υποψήφιοι επίσης οφείλουν να καταχωρίζουν στο
σύστημα ΑΠΕΛΛΑ και όλα τα απαραίτητα έγγραφα
στοιχεία που πιστοποιούν τα προβλεπόμενα από την
νομοθεσία προσόντα εκλογής και ιδίως τις κατάλληλες
βεβαιώσεις και πιστοποιητικά που αποδεικνύουν την
επικαλούμενη εκ μέρους τους διδακτική, ερευνητική και
επαγγελματική προϋπηρεσία.
Η αίτηση υποψηφιότητας και τα απαιτούμενα κατά τα
ανωτέρω δικαιολογητικά υποβάλλονται αποκλειστικά
και μόνο ηλεκτρονικά σύμφωνα με τα ανωτέρω. Η μη
υποβολή τους εντός της ταχθείσης από την προκήρυξη
προθεσμίας συνιστά λόγο απαραδέκτου της αίτησης.
Επιπλέον απαιτούνται:
- Γνωματεύσεις (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τους υποψήφιους που θα
εκλεγούν σε θέση μέλους ΔΕΠ πριν την έκδοση της Πρυτανικής Πράξης διορισμού τους.
- Πιστοποιητικό γέννησης, το οποίο θα αναζητηθεί
αυτεπαγγέλτως από την αρμόδια υπηρεσία πριν την
έκδοση της Πρυτανικής Πράξης διορισμού τους. Προκειμένου για πολίτες κρατών - μελών της Ευρωπαϊκής
Ένωσης, υποβάλλεται πιστοποιητικό της αρμόδιας αρχής
του κράτους την ιθαγένεια του οποίου έχει ο υποψήφιος.
- Αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου Α’,
τα οποία θα αναζητηθούν αυτεπαγγέλτως από την αρμόδια υπηρεσία πριν την έκδοση της Πρυτανικής Πρά-
ξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο δεν
προβλέπεται όμοιο κώλυμα διορισμού.
Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1097/20.03.2025
λογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905, ΑΛΕ 2120101005
και 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 18 Μαρτίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
Ι
ΣΥΝΤΟΝΙΣΤΙΚΗ ΕΠΙΤΡΟΠΗ
ΤΗΣ ΟΛΟΜΕΛΕΙΑΣ ΤΩΝ ΠΡΟΕΔΡΩΝ
ΤΩΝ ΔΙΚΗΓΟΡΙΚΩΝ ΣΥΛΛΟΓΩΝ ΕΛΛΑΔΟΣ
Αριθμ. 14
Προκήρυξη διαγωνισμού υποψηφίων δικηγόρων
Α’ εξεταστικής περιόδου 2025.
Η ΣΥΝΤΟΝΙΣΤΙΚΗ ΕΠΙΤΡΟΠΗ
ΤΗΣ ΟΛΟΜΕΛΕΙΑΣ ΤΩΝ ΠΡΟΕΔΡΩΝ
ΤΩΝ ΔΙΚΗΓΟΡΙΚΩΝ ΣΥΛΛΟΓΩΝ ΕΛΛΑΔΟΣ
Έχοντας υπόψη:
1. Τα άρθρα 6, 13 και 18 έως 22 του Κώδικα Δικηγόρων
(ν. 4194/2013, Α’ 208).
2. Τα άρθρα 2, 3 και 11 παρ. 2β του Κώδικα Διοικητικής
Διαδικασίας (ν. 2690/1999, Α’ 45).
3. Την από 12-2-2025, απόφαση της Συντονιστικής
Επιτροπής της Ολομέλειας των Προέδρων των Δικηγορικών Συλλόγων Ελλάδος α) για τον καθορισμό του
ποσού, που καταβάλλεται υπέρ της Ολομέλειας των
Προέδρων των Δικηγορικών Συλλόγων Ελλάδος για τη
συμμετοχή στον διαγωνισμό υποψηφίων δικηγόρων Α’
εξεταστικής περιόδου 2025 και β) για την προκήρυξη
διαγωνισμού υποψηφίων δικηγόρου Α’ εξεταστικής
περιόδου 2025.
4. Το γεγονός ότι από τις διατάξεις της παρούσας δεν
προκαλείται δαπάνη εις βάρος του κρατικού προϋπολογισμού.
5. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
1. Προκηρύσσουμε διαγωνισμό υποψηφίων δικηγόρων Α’ εξεταστικής περιόδου 2025 για όλους τους Δι-
κηγορικούς Συλλόγους, ο οποίος θα διενεργηθεί την
Παρασκευή 16.5.2025, το Σάββατο 17.5.2025 και την
Κυριακή 18.5.2025 στις έδρες των Εφετείων της Χώρας.
Οι εξετάσεις είναι γραπτές και διεξάγονται την ίδια
μέρα και ώρα σε όλα τα Εφετεία, σε χώρο που υποδεικνύει η οικεία Οργανωτική Επιτροπή κάθε Εφετείου.
Ο διαγωνισμός θα διεξαχθεί με την τήρηση των ισχυόντων, κατά το χρόνο διενέργειάς του, υγειονομικών
μέτρων πρόληψης και προστασίας.
2. Δικαίωμα συμμετοχής στον διαγωνισμό έχουν Έλληνες πολίτες ή πολίτες κράτους μέλους της Ευρωπαϊκής
Ένωσης ή άλλου κράτους που είναι συμβαλλόμενο στη
Σύμβαση Ευρωπαϊκού Οικονομικού Χώρου. Έλληνας
στο γένος μπορεί να διοριστεί δικηγόρος μετά από άδεια
του Υπουργού Δικαιοσύνης, που εκδίδεται ύστερα από
διατύπωση γνώμης του οικείου Δικηγορικού Συλλόγου.
Κατ’ εξαίρεση, πολίτης τρίτης χώρας, που διαμένει νομίμως στην ημεδαπή, μπορεί να διοριστεί δικηγόρος,
εφόσον είναι απόφοιτος Τμήματος Νομικής Ανωτάτου
Εκπαιδευτικού Ιδρύματος στην Ελλάδα με ελάχιστο
βαθμό (μέσο όρο) πτυχίου επτά κόμμα πέντε (7,5) και
κατέχει μεταπτυχιακό τίτλο σπουδών Τμήματος Νομικής
Ανωτάτου Εκπαιδευτικού Ιδρύματος της ημεδαπής.
Οι υποψήφιοι πρέπει να είναι κάτοχοι πτυχίου Νομικού
Τμήματος Ανωτάτου Εκπαιδευτικού Ιδρύματος στην Ελλάδα ή ισότιμου και αντίστοιχου πτυχίου άλλης Χώρας,
εφόσον αυτό έχει αναγνωριστεί σύμφωνα με τις νόμιμες
διαδικασίες και να έχουν συμπληρώσει μέχρι και την τελευταία ημέρα διεξαγωγής του διαγωνισμού το νόμιμο
χρόνο άσκησης (18 μήνες).
3. Όσοι επιθυμούν να συμμετάσχουν στο διαγωνισμό οφείλουν μέχρι και την Παρασκευή 25-4-2025 να
καταθέσουν τα δικαιολογητικά τους στον Γραμματέα
της Οργανωτικής Επιτροπής της έδρας του Εφετείου,
όπου υπάγεται ο οικείος Δικηγορικός Σύλλογος, στον
οποίο είναι εγγεγραμμένοι, συνυποβάλλοντας σχετική
αίτηση - υπεύθυνη δήλωση περί μη υπαγωγής τους στα
κωλύματα και ασυμβίβαστα των άρθρων 6 και 7 του
ν. 4194/2013. Στην ως άνω αίτηση- υπεύθυνη δήλωση
επισυνάπτονται:
Α) Πιστοποιητικό άσκησης
Β) Φωτοαντίγραφο πανεπιστημιακού πτυχίου ή ανάλογο πιστοποιητικό του πανεπιστημίου (δεν απαιτείται
επικύρωση)
Γ) Φωτοαντίγραφο αστυνομικής ταυτότητας ή διαβατηρίου (δεν απαιτείται επικύρωση) και
Δ) Απόδειξη κατάθεσης με ηλεκτρονική συναλλαγή
μέσω του ΟΠΣ Ολομέλειας (olomeleia.gr) του ποσού των
ογδόντα πέντε (85,00) ευρώ, στον λογαριασμό της Ολομέλειας των Προέδρων των Δικηγορικών Συλλόγων Ελλά-
δος, στην οποία θα αναγράφεται το ονοματεπώνυμο του
υποψηφίου και η αιτιολογία «Συμμετοχή στο διαγωνισμό
υποψηφίων δικηγόρων Α’ εξεταστικής περιόδου 2025».
4. Τα θέματα είναι κοινά για τους υποψηφίους όλης της
χώρας και διατυπώνονται από την Κεντρική Επιτροπή
Εξετάσεων, που συνεδριάζει στην Αίθουσα συνεδριάσεων του Διοικητικού Συμβουλίου του Δικηγορικού Συλλό-
γου Αθηνών. Οι υποψήφιοι εξετάζονται γραπτώς σε: α)
Αστικό Δίκαιο και Πολιτική Δικονομία β) Ποινικό Δίκαιο
και Ποινική Δικονομία γ) Εμπορικό Δίκαιο δ) Δημόσιο
Δίκαιο, Διοικητική Διαδικασία και Διοικητική Δικονομία
και ε) Κώδικα Δικηγόρων και Κώδικα Δεοντολογίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1097/20.03.2025
5. Το πρόγραμμα εξετάσεων καθορίζεται ως εξής:
- Παρασκευή 16.5.2025 και ώρα 18:00-20:00 Ποινικό
Δίκαιο και Ποινική Δικονομία.
- Σάββατο 17.5.2025 και ώρες: i) 09:00-11:00 Αστικό
Δίκαιο και Πολιτική Δικονομία και ii) 13:00-15:00: Εμπορικό Δίκαιο.
- Κυριακή 18.5.2025 και ώρες: i) 09:00-11:00 Δημόσιο
Δίκαιο, Διοικητική Διαδικασία και Διοικητική Δικονομία
και ii) 13:00-15:00: Κώδικας Δικηγόρων και Κώδικας Δεοντολογίας.
6. Για την βαθμολόγηση των γραπτών καθορίζονται συνολικά δέκα πέντε (15) ομάδες βαθμολόγησης,
δέκα (10) στην Αθήνα και πέντε (5) στην Θεσσαλονίκη.
Η απόφαση αυτή να δημοσιευθεί στην Εφημερίδα της
Κυβερνήσεως
Αθήνα, 18 Μαρτίου 2025
Ο Πρόεδρος
ΔΗΜΗΤΡΙΟΣ ΒΕΡΒΕΣΟΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250301097.pdf | Tokens: 14206]